Naix la Llibreria Maestrat - el Diari online
Inici EconomiaBENICARLÓ-ECONOMÍA Naix la Llibreria Maestrat
BENICARLÓ-ECONOMÍAMAESTRAT
Des d’Onada Edicions us volem fer partícips de la inauguració de la llibreria Maestrat. Es tracta d’un projecte íntimament relacionat amb l’aposta de l’editorial per la difusió del patrimoni del territori. A la llibreria, ubicada al local 5 de la plaça de l’Ajuntament, a Benicarló, a més de ser atesos presencialment, s’hi podrà accedir a través de la pàgina web http://llibreriamaestrat.com, des d’on podreu fer les vostres comandes per tal que els llibres us arriben amb celeritat a la vostra adreça (enviament gratuït a partir de 15 euros).
També ens podeu seguir per les xarxes socials de la Llibreria Maestrat. Ens trobareu a Facebook, Twitter i Instagram amb suggeriments de lectures.
La llibreria vol ser un referent en la producció editorial del territori (nord valencià i sud català). Alhora tindrà una bona oferta de literatura i assaig generalistes. En una primera fase, oferirà el catàleg (més de 500 títols)d’Onada Edicions i en fases posteriors anirà incrementant l’oferta amb llibres d’altres segells editorials.
La “nova normalitat” ens ha proveït d’un Sant Jordi atípic. Així, el 23 de juliol propiciarà una crida renovada a la població lectora. Potser és el moment de donar un cop d’ull al nostre catàleg i participar, amb nosaltres, d’aquesta nova aventura per la llengua, la cultura i el territori. La vostra complicitat és la nostra força.
La Associació BBC y Agrupació de Restaurants de Benicarló hace un llamamiento contra los bulos sobre el COVID19